Davriy bosma nashrlarni tarqatish qoidalariga o‘zgartirish va qo‘shimchalar kiritildi

O‘zbekiston Respublikasi Axborot texnologiyalari va kommunikatsiyalarini rivojlantirish vazirligi, O‘zbekiston Matbuot va axborot agentligining qarori bilan O‘zbekiston Respublikasida davriy bosma nashrlarni tarqatish qoidalariga o‘zgartirish va qo‘shimchalar kiritildi.
O‘zbekiston Respublikasida davriy bosma nashrlarni tarqatish qoidalariga kiritilayotgan o‘zgartirish va qo‘shimchalar:
1. 1-bandda:
quyidagi mazmundagi ikkinchi xatboshi bilan to‘ldirildi:
“bolalar sog‘lig‘iga zarar yetkazuvchi axborot - O‘zbekiston Respublikasining “Bolalarni ularning sog‘lig‘iga zarar yetkazuvchi axborotdan himoya qilish to‘g‘risida”gi Qonuniga muvofiq bolalar o‘rtasida tarqatilishi taqiqlangan yoki cheklangan axborot mahsuloti;”;
ikkinchi - beshinchi xatboshilar tegishlicha uchinchi - oltinchi xatboshilar deb hisoblanadi.
2. Quyidagi mazmundagi 9-1-band bilan to‘ldirildi:
“9-1. Davriy bosma nashrlarning yoshga oid tasnifini, shuningdek jamoat joylarida yopiq o‘rovlarda tarqatilishi kerak bo‘lgan davriy bosma nashrlarni aniqlash o‘rnatilgan tartibda tahririyatlar tomonidan amalga oshiriladi.”.
3. 13-bandning ikkinchi xatboshisi quyidagi tahrirda bayon etildi:
“Katalogda davriy bosma nashrning nomi va indeksi, katalogni nashr qilgan tarqatuvchining telefon raqami, davriy bosma nashrning obuna narxi, bosmadan chiqish davriyligi, obuna davri, davriy bosma nashrlarning yoshga oid tasnifi va boshqa axborotlar ko‘rsatiladi.”
4. 25-band quyidagi tahrirda bayon etildi:
“25. Davriy bosma nashrlarning navbatdagi sonlari sotuvga kelib tushganligi to‘g‘risida xaridorlarni xabardor qilish uchun davriy bosma nashrlarning yangi sonlari ko‘rinadigan joyda hamma ko‘rishi uchun chiqarib qo‘yiladi, bolalarning sog‘lig‘iga zarar yetkazuvchi axborotni o‘z ichiga olgan davriy bosma nashrlar bundan mustasno.
Jamoat joylarida bolalarning sogligiga zarar yetkazuvchi axborotni o‘z ichiga olgan davriy bosma nashrlarni faqat yopiq o‘rovlarda tarqatishga yo‘l qo‘yiladi.”
5. 29-band quyidagi mazmundagi “d-1” kichik band bilan to‘ldirildi:
“d-1) davriy bosma nashrlarning tegishli yoshga oid toifasini hamda jamoat joylarda yopiq so‘rovlarda tarqatiladigan bolalarning sog‘lig‘iga zarar yetkazuvchi axborotni o‘z ichiga olgan davriy bosma nashrlarni aniqlash va tarqatuvchiga yopiq o‘rovlarda (har bir nusxasini) taqdim etish;”.
6. 30-bandda:
“a” kichik banddagi “tarqatuvchining” degan so‘z “nashrlarning” degan so‘z bilan almashtirildi;
quyidagi mazmundagi “g” kichik band bilan to‘ldirildi:
“g) bolalarning sog‘lig‘iga zarar yetkazuvchi axborotni o‘z ichiga olgan davriy bosma nashrlarni jamoat joylarida tarqatish uchun o‘rovsiz yoki o‘rovi shikastlangan holatda taqdim etilganda tahririyatga qaytarish ”.
7. 34-bandda:
birinchi xatboshi kuyidagi tahrirda bayon etildi:
“Davriy bosma nashrlarning yetkazib berilmaganligi sababi obunachi ariza bergan kundan boshlab 20 kun davomida (agar shartnomada bundan kamroq muddat belgilanmagan bo‘lsa) tarqatuvchi tomonidan aniqlanishi va bartaraf etilishi kerak”;
ikkinchi xatboshidagi “Kamchiliklar” degan so‘z “Aniqlangan kamchiliklar” degan so‘zlar bilan almashtirildi.
8. 38-bandda:
“a” kichik band “chiqishining kechikkanligi” degan so‘zlardan keyin “yoki chiqmaganligi” degan so‘zlar bilan to‘ldirildi;
quyidagi mazmundagi “g” kichik band bilan to‘ldirildi:
“g) bolalarning sog‘lig‘iga zarar yetkazuvchi axborotni o‘z ichiga olgan davriy bosma nashrlarni tarqatuvchiga o‘rovsiz yoki o‘rovi shikastlangan holatda takdim etganligi.”.
9. 39-bandning “b” kichik bandi kuyidagi tahrirda bayon etildi:
“b) tovar ko‘rinishini yo‘qotgan davriy bosma nashrlarni sotganligi (agar obunachining davriy bosma nashrni olguniga qadar bunday kamchiliklar paydo bo‘lganligi isbotlansa), shuningdek jamoat joylarida bolalarning sog‘lig‘iga zarar yetkazuvchi axborotni o‘z ichiga olgan davriy bosma nashrlarni ochiq holatda tarqatganligi;”
10. 42-band kuyidagi tahrirda bayon etildi:
“42. Agar davriy bosma nashrning nusxasi (nusxalari)ni yetkazib berish fors-major holatlarining yuzaga kelishi oqibatida yoki obunachining aybi bilan buzilganligi isbot qilinsa, shuningdek davriy bosma nashrning chiqishini kechiktirish yoki navbatdagi sonining chiqmaganligi tahririyatning va nashriyotning aybi bilan yuzaga kelgan hollarda tarqatuvchilar javobgarlikdan ozod qilinadilar.”.